Glemmen nye kirke

Glemmen nye kirke er en korskirke i tegl i Fredrikstad kommune og domprosti i Viken fylke.

Kirken ble opprinnelig innviet som langkirke i 1853 og ble så utvidet til korskirke etter planer av Henrik Thrap-Meyer i 1887–88. Den brant natt til 20. oktober 1944 og ble gjenoppført etter planer av Arnstein Arneberg med innvielse 30. oktober 1949.

Kirken har 410 plasser.

Blant utsmykningene i kirkeinteriøret er et granittrelieff utført av billedhuggeren Emma Matthiasen, med motiv av erkeengelen Mikael flankert av døperen Johannes som holder et lam i sine hender, og profeten Moses som holder stentavlene med de ti bud.

Foreldrene til Edvard Munch giftet seg i denne kirken.

Adkomst til stedet er via fylkesvei 109.

Referanser

Kilder

Eksterne lenker
 Norges kirker: Glemmen kirke
  Kirker i Norge (Kirchen in Norwegen)
 
 

Kirker i Fredrikstad
Kirker i Fredrikstad domprosti
Kulturminner i Fredrikstad
Religiøse byggverk fra 1853
1853 i Norge
Byggverk tegnet av Arnstein Arneberg
Korskirker i Norge
Henrik Thrap-Meyer
Johan Fredrich Lühr
Byggverk revet i 1944
Norske kirker fra 1949